# data[].attributes.body
4. 1   Eleven kan vejlede om reglerne for tavshedspligt og personfølsomme oplysninger

4.2 Eleven kan vejlede om reglerne for omsorgspligt og dokumentation.

4.4 Eleven kan reflektere over rettigheder og pligter ift. at være autoriseret social og sundhedsassistent.

Sosuplay:

Tavshedspligt:

ISBAR:

Sundhedsfag. dok.:

Journalens indhold:

Lovgivning sundhedsfag. dok:

# data[].attributes.body
Hans og Sunrid Jørgensen er hhv. 65 og 63 år. De har været sammen, siden de mødte hinanden på Sunrids fødeø på Færøerne, da de var i starten af 20'erne, hvor Hans arbejde en årrække.

De bor i dag i et parcelhus i en mindre fynsk provinsby.

Hans har tidligere arbejdet på det lokale savværk, indtil han gik på efterløn.

Sunrid har arbejdet som rengøringsassistent i aftenvagt, på et stort lokal værft.

Hans har altid gået op i at se fodbold i fjernsynet og mens han sidder og ser det, har Sunrid brugt tiden med ham ved at sidde og hækle eller lave mad. Specielt nyder hun at lave færøske specialiteter som de begge nyder.

De har sammen 3 voksne børn, som alle er flyttet fra Fyn, men der jævnlig telefonisk kontakt.

Huset er en smule beskidt i krogene, men ægteparret har afvist hjælp til rengøring tidligere.

Både Hans og Sunrid ryger dagligt 10-20 cigaretter hver og huset bærer præg af mange års rygning indendørs.

Sunrid kan godt lide en genstand til kaffen, specielt "Nielsens Bitter", da der er "mange sunde urter i" som Sunrid siger.

Hans er "en brovtende" type, der til tider kan være sarkastisk i sine kommentarer.

Hans har et sår på skinnebenet, som ikke rigtig vil hele op, og han har i den forbindelse fået konstateret aterosklerose og neuropati i underekstremiteterne.

Hjemmeplejen kender ægteparret, da de i en årrække har fået hjælp til medicindispensering og der er nu tildelt hjælp til sårpleje til Hans.

# data[].attributes.body
Opgave 1

Skab en situation/case/film/rollespil hos Hans og Sunrid, hvor I er på kant med reglerne for omsorgspligt og tavshedspligt. Brug mindst 3 problemstillinger fra jeres mindmap. Der skal optræde en borger/patient og mindst en SSA i casen.

Opgave 2

Tag udgangspunkt i den case, I er blevet præsenteret for af modsatte gruppe. Diskutér i egen gruppe, hvad der skal dokumenteres hvor. Hvad skal dokumenteres i patientjournal og hvad skal dokumenteres hos dpsd.dk? Er der noget du vil undlade at dokumentere, og hvor går du i så fald hen med det?

Aflevér jeres eksempel på dokumentation på MSF i slutningen af modulet.

# data[].attributes.body
Sundhedsloven Paragraf. 40- 49

Forvaltningsloven Paragraf. 27-32

I sundhedsloven er tavshedspligten formuleret som "pligten til ikke at videregive fortrolige oplysninger om borgere eller patienter til uvedkommende".

Tavshedspligten gælder, uanset om du arbejder i sekundær- eller primærsektoren. Det samme gør de pligter og rettigheder, der handler om, hvordan du som social- og sundhedsassistent skal varetage personfølsomme og almindelige personlige oplysninger.

Samtykke

At give samtykke vil sige at give tilladelse til noget. Borgeren kan fx give sit samtykke til, at medarbejderne må give oplysninger om ham eller hende til andre. Eller borgeren kan give samtykke til behandling.

Hvis borgeren har givet samtykke til, at bestemte oplysninger må videregives til andre, har du ikke tavshedspligt. Der findes også andre undtagelser fra tavshedspligten.

Samtykke gælder kun i forhold til den aktuelle behandlingssituation. Der skal indhentes fornyet samtykke, hvis der kommer nye oplysninger, eller der sker ændringer i behandlingsplanen.

Samtykket kan være mundtligt, skriftligt eller stiltiende, og det skal skrives i patientjournalen. Det skal også skrives, hvis patienten ikke ønsker, at oplysninger bliver videregivet.

# data[].attributes.body
Hvad kan I opnå med ISBAR?

ISBAR er en tjekliste til sikker mundtlig kommunikation om borgerens helbredstilstand og patientbehandling. Det er et dialog værktøj, der hjælper med at sikre klare arbejdsgange for overleveringer, så alle relevante informationer deles.

ISBAR står for:

I: Identificer dig selv og patienten

S: Beskriv situationen

B: Beskriv baggrunden kort

A: Giv din analyse af situationen

R: Giv eller få et råd om den videre behandling

# data[].attributes.headline
Undtagelser fra tavshedspligten og samtykke

# data[].attributes.subject
Undtagelser fra tavshedspligten og samtykke

# data[].attributes.body
Du må bryde tavshedspligten:

Når borgeren har givet samtykke til det.

Hvis det er nødvendigt for behandlingen.

Hvis personalet vurderer, at det er til borgerens eget bedste eller af hensyn til de pårørende. Dette kaldes, at personalet har foretaget en interesseafvejning (se senere).

Hvis der er lovhjemmel til det. Det betyder, at der i en anden lov er formuleret en pligt til at videregive oplysninger om borgerens forhold, og at denne pligt vejer tungere end tavshedspligten. Det drejer sig bl.a. om underretningspligt og omsorgspligt. Begge pligter er beskrevet i serviceloven.

Hvis det er nødvendigt som elev, fx som led i uddannelse, og når man deltager i behandlingen af en patient.

# data[].attributes.body
Vigtigt begreber:

Uvedkommende - Hvis man er ikke direkte involvere i den pleje eller behandling, som en patient eller borger modtager.

Forvaltningsloven - En lov, der beskriver pligter for personer, der er ansat af staten, en region eller en kommune. Fx . tavshedspligten. Loven indeholder også borgerens rettigheder om fx . aktindsigt.

Biometriske data - Personoplysninger om fysiske karakteristika. Det kan være ansigt billede , finger aftryk eller lignende oplysninger.

Data tilsynet - En uafhængig myndighed, der fører tilsyn med, om reglerne i persondataloven overholdes.

Behandlingsplan - Et tværfagligt redskab til at lave aftaler mellem en en borger og de sundhedsprofessionelle.